NGA waakayita wiiki bbiri ng’abemmundu basse omukazi w’e Masaka ate abazigu baayingiridde omusuubuzi wa sipeeya mu nju mw’asula ne bamufumitiramu ebiso ne babulawo ne ssente ezitannamanyika muwendo.
Eyatemuddwa ye Joseph Muddu Wasswa ng’abazigu baamutemulidde mu kabuga k’e Luvule ku luguudo oluva mu Nyendo okudda e Bukakkata mu disitulikiti ey’e Masaka.
Abazigu abasse Wasswa balabika baamuyingiridde ng’azzeeyo okwebaka oluvannyuma lw’okunnyuka ku mulimu ng’ekyewuunyisa be baliraanwa be okutegeeza bwe bataamuwulidde ng’alaajana era okutemulwa kwe baakutegedde ku Lwokubiri.
Gwakola naye Tonny Walugembe ye yasoose okulaba omulambo mu kitaba ky’omusaayi.
lug_Latn lug_Latn lug_Latn lug_Latn